 Sidoo kale, Ugaas Ibraahin Axmed Kaahin oo xafladda ka hadlay, ayaa ugu baaqay xubno kooban oo ka mid ah guddiga Horumarinta iyo salaadiinta beesha inay aqlabiyadda reerka soo raacaan, isagoo tilmaamay in shaqada ay qabteen guddigu tahay mid habboon, waxaannu yidhi, Arrintan wax ka soo noqon doonaa ma jiro hadday noqoto xag dawladeed iyo xag reerba, guddidu hawsheedii way qabsatay, waanay dhammaysteen oo wax loo noqdaa ma jiro, codkii Muuse Biixi loogu codeeyey ayuu ku helay, mana noqon doonto in dib loo soo celiyo, golaha salaadiinta Sacad Muuse-na way ansixiyeen ee ragga ka dabahadlaya waxaan leeyahay dib-isugu noqda. 